О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 44
Взето с Протокол № 5 от заседание на Общински съвет – Чепеларе, проведено на 29.12.2015 година

ОТНОСНО: Предложение за изменение и допълнение на Наредба №1  за поддържане и опазване на обществения ред, чистотата и общественото имущество на територията на община Чепеларе, приета с Решение №232, взето с Протокол №31/18.05.2002г. на Общински съвет- Чепеларе
Общински съвет – Чепеларе, като изслуша предложението на Кмета на Общината, Постоянната комисия по общинска собственост, устройство на територията и инфраструктура, Постоянната комисия по Екология, земеделие и гори, Постоянната комисия по Туризъм, проекти и инвестиции  и след станалите разисквания на основание чл. 21, ал. 2, във връзка ал.1, т.23 от ЗМСМА и във връзка Наредба за обезопасяването и информационната обезпеченост на ски пистите и ски зоните и за организацията на работата на ски патрулите, приета с Постановление №13/26.01.2015г. на Министерски съвет, в сила от 01.10.2015г., 

Р   Е   Ш   И:
Общински съвет – Чепеларе приема следните изменения и допълнения към Наредба №1 за поддържане и опазване на обществения ред, чистотата и общественото имущество на територията на община Чепеларе, приета с Решение №232, взето с Протокол №31/18.05.2002г. на Общински съвет-Чепеларе:
1. Създава нова ал.3 на чл.4а, както следва:

,,Не се допуска ползването на превозни средства или други средства за придвижване през територията на ски пистите , включително след затварянето им и/или след приключване на експлоатацията им, извън определените в чл.2, ал.4 от Наредба за обезопасяването и информационната обезпеченост на ски пистите и ски зоните и за организацията на работата на ски патрулите. Не се допуска ползването на ски пистите не по предназначение, в това число от пешеходци, шейни, за излитане и кацане на делтапланери и парапланери.’’

2.Създава нова ал.4 на чл.4а със следния текст:

,,Ползването на превозни средства по чл.151, ал.4 от Закона за туризма се допуска при спазване на чл.2, ал.6 и ал.7 от Наредба за обезопасяването и информационната обезпеченост на ски пистите и ски зоните и за организацията на работата на ски патрулите.’’

3.Създава и допълва нова ал.5, предишна ал.3, на чл.4а със следния текст:
,,Притежателите и/или ползвателите на моторни шейни са длъжни да спазват определените със заповед на Кмета на Община Чепеларе маршрути, часове и правила за безопасно движение по тях.’’

4.Създава нова ал.6 на чл.4а със следния текст:

,,Кметът на Община Чепеларе утвърждава съсъ заповед правила за осигуряване спазването на обществения ред на територията на ски пистите и осигурява контрол по спазването им.’’

5.Създава нова ал.7 на чл.4а със следния текст:

,, Кметът на Община Чепеларе назначава със заповед длъжностни лица и ски патрул по чл.154, ал.3 от Закона за туризма и чл.24, ал.2 и чл.25 от Наредба за обезопасяването и информационната обезпеченост на ски пистите и ски зоните и за организацията на работата на ски патрулите, които да осигурят контрол по спазването на правила за безопасни условия, сигурност и информационна обезпеченост на ски пистите на територията на община Чепеларе.’’

6.Създава и допълва нова ал.8, предишна ал.5, на чл.4а със следния текст:

,,Правата и задълженията на длъжностните лица и ски патрула по предходната алинея се определят със заповед на Кмета на Община Чепеларе.’’

7. Създава и изменя нова ал.9, предишна ал.6, на чл.4а със следния текст:

,,На лицата по ал.7 Кметът на Община Чепеларе издава специална карта за легитимация пред гражданите и институциите.’’

Приложение:

1.     Наредба за обезопасяването и информационната обезпеченост на ски пистите и ски зоните и за организацията на работата на ски патрулите, приета с ПМС №13/26.01.2015г., обнародвана в ДВ,бр.9 от 03.02.2015г., в сила от 01.10.2015г.
-Общ брой на общинските съветници: 13

-Гласували: 12

